અક્ષરધામ ઉપર હુમલો થયાના સમાચાર મળતા ગુજરાતના પત્રકારો ત્યાં દોડી આવ્યા હતા તેની સાથે ટેલીવીઝન ચેનલ પણ લાઈવ ટેલીકાસ્ટ કરવા ઓબી વાન સાથે ઉમટી પડી હતી એક તરફ પોલીસ ઓપરેશનને અંજામ આપી રહી હતી ત્યારે પત્રકારો પોતાની સ્ટોરીમાં પડી ગયા હતા ખાસ કરી ટેલીવીઝન ચેનલો પોલીસ અધિકારીઓ અને ભોગ બનનારના ઈન્ટરવ્યુ કરી રહી હતી આમ સાંજનો સમય થયો અને રાત થઈ ગઈ જેના કારણે ટેનલવાળા કેમેરાની લાઈટનો ઉપયોગ કરી રહ્યા હતા, ટેરેરીસ્ટને જગ્યાનો અંદાજ આવે નહીં તે માટે પોલીસ દ્વારા પોતે જયાં ઉભા હતા તે સ્થળની લાઈટો બંધ કરી દીધી હતી, પણ પોલીસ અધિકારીઓને મોડે ખબર પડી કે તેમની પાછળ રહેલા ટેલીવીઝનના કેમેરાની લાઈટોને આધારે ટેરેરીસ્ટ તેમને નિશાન બનાવી શકે છે જેના કારણે પોલીસ દ્વારા કેમેરામેનને તાકીદ કરવામાં આવી હતી કે તેઓ ઈન્ટરવ્યુ વખતે જરા સરખી લાઈટનો ઉપયોગ કરે નહીં કારણ આ લાઈટનો પ્રકાશ પત્રકારો અને પોલીસ માટે ધાતક થઈ શકતો હતો